Naša škola osvojila 3. mjesto u akciji „Papir nije smeće“
[bookmark: _GoBack]U ponedjeljak, 28. rujna 2026. godine, u prostorima tvrtke Unimer d. o. o. u Čakovcu održana je svečana dodjela nagrada najuspješnijim dječjim vrtićima i osnovnim školama koje su sudjelovale u tradicionalnoj akciji prikupljanja starog papira „Papir nije smeće“ u školskoj godini 2025./2026. Ovogodišnje izdanje akcije ponovno je pokazalo da svijest o važnosti očuvanja okoliša među najmlađima raste iz godine u godinu. U akciju se uključilo 11 dječjih vrtića i 20 osnovnih škola, s ukupno 6074 djece, a prikupljeno je više od 170 tona starog papira. U akciji je sudjelovalo 5016 učenika osnovnih škola te 968 djece iz dječjih vrtića. Rezultati su se, kao i prethodnih godina, vrednovali prema prosječno prikupljenoj količini papira po djetetu.
Naši su učenici prikupili čak 24 340 kilograma papira, što je u prosjeku 48,10 kilograma po učeniku. Tim je sjajnim rezultatom Osnovna škola Nedelišće osvojila 3. mjesto!
Kao nagradu za ostvareni rezultat osvojili smo 150 eura, velik broj Unimerovih notesa i olovaka u raznim bojama. Posebno nas je razveselila i sadnica ukrasne šljive, koja će dodatno uljepšati naše školsko dvorište.
Ovaj uspjeh rezultat je zajedničkog truda naših učenika, roditelja i djelatnika škole. Svojim su sudjelovanjem pokazali koliko je važno odgovorno postupati s otpadom, čuvati prirodu i brinuti se o okolišu.
Ponosni smo na naše učenike i zahvaljujemo svima koji su svojim doprinosom pomogli da ostvarimo ovako lijep rezultat!
A s prikupljanjem papira nastavljamo i ove školske godine! Pridružite nam se u jesenskoj akciji tijekom listopada. Zajedno možemo učiniti još više za naš okoliš!

